Diari Oficial de la Generalitat Valenciana


Sumari del DOGV 5319, del 07-08-2006 (2006/8076)

ACORD de la Comissió Territorial d'Urbanisme de Castelló, d'11 de maig de 2006, relatiu a la modificació núm. 36 del Pla general, al municipi de l'Alcora.
----------------------------------------------------------------------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8076


Data del document
:   11-05-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcora, l'
    * pla d'urbanisme

ACORD de la Comissió Territorial d'Urbanisme de Castelló, d'11 de maig de 2006, relatiu a la modificació núm. 36 del Pla general, al municipi de l'Alcora. [2006/8076]  
.Vist l'expedient relatiu a la modificació núm. 36 del Pla general, al municipi de l'Alcora, i de conformitat amb els següents,  
Antecedents  
Primer. El ple de l'Ajuntament de l'Alcora en sessió celebrada el 9 de desembre de 2004 va acordar sotmetre a informació pública el projecte de modificació núm. 36 del Pla general relatiu a la modificació d'ordenances en l'àmbit de sòl urbà residencial, zona d'edificació extensiva, baixa densitat, subzona 3-A i la creació de sòl dotacional públic al sòl no urbanitzable i canvi d'alineacions en la pedania de la Foia.   
La informació pública es va produir mitjançant edictes inserits en el DOGV núm. 4919 de 7 de gener de 2005 i en el periòdic Mediterráneo de 25 de febrer de 2005, durant el termini d'un mes. Durant l'esmentat període es va produir una al·legació, i es va aprovar provisionalment el document en data 14 d'abril de 2005, i va entrar en aquest Servei Territorial d'Urbanisme en data 5 de juliol de 2005.  
SEGON. El projecte consta de memòria informativa, memòria justificativa, plànols d'informació i d'ordenació i ordenança urbanística relativa a l'àmbit de sòl urbà residencial, zona d'edificació extensiva, baixa densitat, subzona 3-A.  
Tercer. El projecte de modificació núm. 36 del Pla general té una doble finalitat. Per un costat es proposa la modificació d'ordenances en l'àmbit de sòl urbà residencial, zona d'edificació extensiva, baixa densitat, subzona 3-A i les determinacions establides en un estudi de detall que va possibilitar l'edificació en una illa de cases subjecta a aquest àmbit d'ordenança, assignant ordenances particulars a aqueixes parcel·les.  
Per un altre costat es pretén el canvi d'alineacions en la pedania de la Foia de l'Alcalatén i la creació de sòl dotacional públic a sòl no urbanitzable al costat de la línia delimitadora del sòl urbà, amb una superfície de 1.781,90 m². Els terrenys en què s'implanta aquesta nova reserva no canvien de classificació, mantenint-se en la categoria de sòl no urbanitzable comú, i sobre aquests es pretén la futura ubicació d'instal·lacions per a l'ús esportiu.  
En el document es justifica que es compleix el que establixen els articles 55.3 de la LRAU i en l'article 17 de l'annex al RPCV perquè és major la relació de sòl dotacional i sòl edificable entre la nova i l'antiga ordenació.  
Quart. S'han sol·licitat, en data 30 de març de 2006 informes a la Confederació Hidrogràfica del Xúquer i al Servei de Medi Ambient de la Conselleria de Territori i Habitatge en relació amb la possible afecció a un camí ramader pròxim a la dotació esportiva. D'aquests només s'ha obtingut en data 2 de maig de 2006 l'informe del Servei de Medi Ambient en què no s'ha observat impediment al que es pretén.  
Cinqué. En data 6 de març de 2006 i de conformitat amb el que establix l'article 84.1, lletres B i C, de la Llei 16/2005, de 30 de desembre, urbanística valenciana, es va establir un tràmit de període consultiu amb l'ajuntament amb l'objecte que motivara, corregira, aclarira o completara determinats aspectes de la documentació que per alguna raó, no s'adapten a la legislació vigent, o contenen aspectes imprecisos o confusos no desitjables. En aquest sentit els va comunicar la necessitat d'aclarir els aspectes següents:   
. En l'esperit de la primera de les modificacions definida per l'apartat A hi ha una qüestió que prèviament s'ha d'aclarir per a la correcta definició de l'abast del document. Aparentment es fa referència a la modificació de l'ordenança aplicable a la zona residencial extensiva Ciutat Jardí 3A del Pla general de l'Alcora, encara que no queda clar si únicament es pretén per a l'àmbit de la modificació que se circumscriu en l'àmbit de l'Estudi de Detall de la illa de cases, que s'assenyala en la memòria va ser aprovada definitivament per l'Ajuntament el 9 de març de 2003, o al contrari per a tot l'àmbit territorial municipal afectat per aquesta zona d'ordenança.  
. D'altra banda s'assenyala que l'objecte dels canvis introduïts en la subzona de baixa densitat Ciutat Jardí 3.A pretenen d'una banda possibilitar adossar al límit l'edificació permetent que no existisca la separació exigida de 3 metres i d'altra banda modificar les determinacions de l'estudi de detall de manera que l'espai lliure privat interior a l'illa de cases es constituïsca com a dotació pública adscrita a xarxa viària, modificar la posició de l'edificació en la parcel·la respecte a l'alineació del carrer Professor Eduard Soler i Estruch, i finalment permetre una tercera planta (planta àtic), reculada dos metres respecte de l'alineació de l'edificació augmentant l'edificabilitat sense sobrepassar l'edificabilitat que el pla general li confereix a la zona i mantenint l'altura de cornisa vigent en set metres. Tots aquests aspectes comporten canvis concrets sobre la normativa aplicable a unes parcel·les concretes inserides en una zona d'ordenança estesa en el pla general, per la qual cosa, sense ser cap d'aqusets impediment a allò que s'ha pretés, s'han de justificar en relació amb l'oportunitat de ser necessària l'adequació de la resta d'àrees, o en cas contrari, almenys aportar dades concretes de les condicions de secció de l'edificació, que encara que s'indica en la memòria que s'aporta, açò no ocorre havent-se omés la seua inclusió, de manera que quede garantida d'una manera més concreta les condicions d'edificació i la seua posició en la parcel·la d'aquesta.   
. Sense perjudici de tot això, respecte a la modificació en l'àmbit de la Foia de l'Alcalatén, no s'observa cap obstacle que qüestione la seua aprovació pel que, a fi d'una major celeritat en la seua aprovació, es pot sol·licitar la separació de l'expedient pel qual s'insta a l'aprovació d'ambdós àmbits, constrenyent la modificació del que es refereix a aquest últim.  
Com a conseqüència d'això l'ajuntament remet escrit de contestació pel qual se sol·licita la separació de l'expedient diferenciant cada un dels objectius perseguits per la modificació, de manera que si és possible es puga tramitar la modificació en l'entorn de la Foia de l'Alcalatén, sense esperar a la resolució dels inconvenients advertits en el primer dels objectius plantejats en la modificació.   
Fonaments de dret  
Primer. La tramitació ha sigut correcta en compliment del que ha assenyalat l'article 38 de la LRAU i concordants i la documentació està completa, segons el que resulta de l'article 27 de la LRAU.   
En compliment del requeriment formulat per l'alcaldia en data 10 de març de 2006, s'avalua en aquest informe únicament un dels dos apartats que constituïxen la modificació núm. 36 del Pla general de l'Alcora, quedant l'altre pendent d'aclariments i per tant no sotmetent-se a la seua anàlisi ni a la seua aprovació.  
Segon. El present document ha sigut aprovat provisionalment abans de l'entrada en vigor de la Llei 16/2005, de 30 de desembre, de la Generalitat, Urbanística Valenciana, per la qual cosa podrà conservar tots els actes de tràmit realitzats i la seua avaluació serà en aplicació de la Llei 6/94, de 15 de novembre, reguladora de l'activitat urbanística, en endavant LRAU, i el Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana, en endavant RPCV, i són d'aplicació tots els seus preceptes.  
Tercer. La LRAU inclou la possibilitat que puguen formular-se plans que en desenvolupament, complement o, fins i tot, modificació del planejament general, complisquen, entre altres, la funció de crear reserves de sòl dotacional. D'altra banda, l'article 11 de la LRAU indica que els plans podran preveure i ordenar reserves de sòl dotacional a sòl no urbanitzable. El present document a més d'introduir canvis en les alineacions en la pedania de la Foia de l'Alcalatén i eliminar uns dels carrers que estaven prevists en aquest àmbit, proposa la creació d'una reserva de sòl dotacional esportiu a sòl no urbanitzable com a compensació de l'increment al sostre edificable inicialment previst.  
En aquest sentit es constata que es manté l'equilibri d'estàndards i sòl edificable en compliment del que ha assenyalat l'article 17 de l'annex al RPCV i es compleix per tant el que ha assenyalat l'article 55.3 de la LRAU.  
Quart. A resultes de les consultes formulades davant les distintes administracions amb competències en la matèria, i tenint en compte que no s'ha rebut contestació per part d'aquestes, existix únicament constància de la contestació formulada al requeriment de l'administració local per l'administració titular de la carretera pròxima, que el 26 de maig de 2005 va emetre un informe no trobant inconvenients al que s'ha pretés, per això s'entén que cal continuar amb les actuacions, tendents a resoldre sobre la seua possible aprovació. D'altra banda i respecte a les zones d'afecció i domini públic tant del camí ramader com del barranc pròxim, atés que en tot cas, seria possible l'edificació en la parcel·la salvant les distàncies de protecció pertinents a ambdues, sempre que no s'afectara amb això el sòl afecte al domini públic, no s'aprecia inconvenient a estimar la sol·licitud formulada sense perjudici que hagen d'obtenir-se amb caràcter previ a la concessió de llicència i en desplegament del projecte d'edificació de la parcel·la de sòl dotacional esportiu les autoritzacions i permisos que les legislacions sectorials requerisquen i que asseguren el correcte tractament tant del camí ramader com del domini públic hidràulic.   
Cinqué. En atenció a les comeses enumerades en l'article 40.1 de la LRAU, no s'aprecia que la present modificació incórrega en cap d'aquests. D'altra banda no s'aprecia que el present document incórrega en infracció d'una disposició legal estatal o autonòmica.  
En el cas que ens ocupa les qüestions que es plantegen en la modificació no incidixen específicament en interessos supralocals, per la qual cosa cap únicament un control de legalitat.  
Examinada la modificació puntual sotmesa a aprovació autonòmica es justifica en criteris de racionalitat suficientment motivats i no s'oposa a cap precepte legal, per la qual cosa cal aprovar-la definitivament.  
Sisé. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Per raó de tot el que antecedeix, la Comissió Territorial d'Urbanisme de Castelló acorda: aprovar definitivament la modificació núm. 36 del Pla general quant a la creació de sòl dotacional públic a sòl no urbanitzable i canvi d'alineacions en la pedania de la Foia.  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú..  
Castelló, 11 de maig de 2006.. El secretari de la Comissió Territorial d'Urbanisme: Fernando Renau Faubell.